hu hu hu hu hu hu hu hu hu nl hu hu hu hu hu en hu ceb hu hu hu en hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu it en hu hu it fr en hu it fr hu hu it it de hu fr fr hu hu it fr hu hu en en hu hu sv fr hu hu hu en hu fr sv hu hu fr en hu hu hu it hu hu hu sv fr hu hu hu en hu en hu hu hu en hu fr hu hu hu sv fr hu hu hu en hu en en hu hu de hu hu hu de hu en hu hu en en nl en en it hu hu fr en hu de hu cs sv nl hu hu cs en hu en hu hu pt cs hu hu fr hu hu hu hu es hu ms fr hu hu fr en hu en en hu hu es de hu it hu hu ca en es en hu es en hu hu hu de hu hu hu hu hu hu hu hu hu hu hu sk hu hu it hu hu en hu en hu hu en hu de hu hu hu hu fr hu hu nl hu en hu hu pl hu fr hu hu hu hu fr hu hu nl hu fr hu hu en hu en hu hu hu hu fr hu hu hu hu fr hu hu hu hu fr hu hu hu hu fr hu hu eo hu hu hu hu en hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 1. 2 változtatás vár ellenőrzésre.
Ugrás a navigációhoz Ugrás a kereséshez
Ez a szócikk együttesről szól. Hasonló címmel lásd még: Quimby (egyértelműsítő lap).
A zenekar egy nyíregyházi koncerten
Maffioso Records, PolyGram, 3T, Universal, Tom-Tom Records
Balanyi Szilárd zongora, orgona, szintetizátor, vokál
Kiss Tibor gitár, ének, mandolin, zongora
Varga Livius ütőhangszerek, rap, vokál.
A Wikimédia Commons tartalmaz Quimby témájú médiaállományokat.
A Quimby magyar alternatívrock-együttes. Epikus, sanzonos hangvételű dalok, expresszív zenei világ, erőteljes előadásmód, szimbolikus szövegvilág jellemzi, melyet helyenként népi elemekkel fűszereznek.
A zenekar 1991-ben alakult Dunaújvárosban. Kezdetben nemzetközi karrierről álmodtak, első albumuk, az 1993-as A Sip Of Story majd az 1995-ös Jerrycan Dance című lemezük angol nyelvű dalokkal jelent meg. Az 1996-os Majom-tangó című lemeztől kezdve nagyrészt magyar nyelvű dalok szerepelnek lemezeiken. 1998-ban elnyerték Az év hazai albuma díjat Diligramm című lemezükkel. 2002-ig még 3 lemezük jelent meg, majd 2003-ban a zenekar szünetre vonult, részben Kiss Tibor drogproblémái miatt.
Az együttes 2005-ben tért vissza új albummal (Kilégzés), mely elnyerte Az év hazai modern rock albuma díjat, és platinalemez lett. A Quimby innentől egyre nagyobb népszerűségre és ismertségre tett szert, részben a Csík zenekar Most múlik pontosan feldolgozása miatt is. A zenekar 15 éves jubileuma alkalmából 2006-ban kiadta a Family tugedört, majd 2009-ben két lemezt jelentettek meg, és Ajjajjaj című dalukkal, mely összesen 15 hétig vezette a Mahasz Single (track) Top 20 listáját, elnyerték Az év hazai dala díjat. A következő két lemez, a 2010-es Kicsi ország és a 2011-es Instant szeánsz a Mahasz Top 40 albumlistájának élén debütált, és mindkettő aranylemez minősítést szerzett. 2013 decemberében jelent meg a Quimby Kaktuszliget című albuma, amely 2014 januárjában elérte a platinalemez státuszt.[1]
1.1 Kísérlet a nemzetközi zenei piacra való betörésre, 1993-1995
1.2 Magyar dalok, az együttes hazai karrierje, 1996-tól
A zenekar 1991-ben alakult Dunaújvárosban. A zenekar elődje a dunaújvárosi Münnich Ferenc Gimnázium – ma Széchenyi István Gimnázium – Október nevű rockzenekara volt, amelynek tagjai Kiss Tibor, Kiss Endre (Kiss Tibor bátyja), Mikuli Ferenc basszusgitáros és Varga Livius voltak. Érettségi után a zenekar szétszéledt és csak 1991-ben sikerült újra egymásra találniuk. Az új együttesnek eleinte különböző nevei voltak, mint például a Cry Baby. A Quimby nevet először a Tilos az Á-ban használták és ez végül is rajtuk ragadt.[2] Ahogy Kiss Tibor 2007-ben nyilatkozta: „Egyik ismerősünk rendszeresen küldözgetett haza nekünk egy Quimby Comics nevű bostoni szubkulturális újságot. Annak a főszerkesztője volt Birth Quimby. Miért ne legyünk akkor Quimby? Jól hangzott és nem jelentett semmit. Végül e név rajtunk maradt.”[3]
1992-ben készítettek egy egyszerű fekete-fehér fénymásolóval készített borítójú demót, a Rotten Vain-t, mely első műsoros kazettájuk anyagait tartalmazta. 1993-ra az együttes felállása: Kiss Tibor – ének, gitár, Kiss Endre – gitár, Varga Livius – ütőhangszerek, ének, Molnár Tamás – szaxofon, Mikuli Ferenc – basszusgitár, Medve Ákos – dob. Kezdetben az együttes a nemzetközi zenei piacra szeretett volna betörni, ennek érdekében számaikat angol szöveggel írták, és megjelentették a kizárólag angol nyelvű felvételeket tartalmazó A Sip Of Story (Egy korty történet) albumot műsoros kazettán. 1994-ben helycsere történt, Kiss Endre helyére a balatonfüredi születésű billentyűs, Balanyi Szilárd lépett. A zenekar 1995-ös következő albumát, a Jerrycan Dance-t már a Polygram adta ki, műsoros kazettán. Az aktuális munkát újabb tagcsere (Medve Ákos helyére Gerdesits Ferenc érkezett) és Kiss Tibiék amerikai útja előzte meg.
Magyar dalok, az együttes hazai karrierje, 1996-tól[szerkesztés]
Mivel a nemzetközi zenei piacon történő megjelenés nem hozta meg a remélt sikert, a csapat fokozatosan áttért a magyar szövegű dalok írására. Az 1996-os keltezésű Majomtangó lett első CD-n megjelenő albumuk, melyen már 3 felvétel kivételével magyar nyelvű számok találhatók. A hírnevet a Quimby számára a Diligramm című lemezük hozta meg, amely 1998 tavaszán az év albuma lett. Eddigi legnagyobb közönségsikerük az 1999 novemberében megjelent Ékszerelmére című album. 2001-ben remixlemezzel jelentkeztek Morzsák és Szilánkok címmel. A Káosz Amigoson, a következő lemezükön Molnár helyén az Andersen együttes egykori fúvósa, Kárpáti József trombitált. A Kilégzés c. albumuk három év kihagyás után, 2005 novemberében jelent meg. A dalok Puskás Tamás Vízkereszt c. Shakespeare-adaptációjában is felhangzottak a Vidám Színpad deszkáin, amíg a zenekar nyomására öt év közönségsiker után levették a műsorról. A lemezzel elnyerték Az év hazai modern rock albuma díjat. 2006-ban a 15 éves jubileum alkalmából válogatáslemezt és DVD-t adtak ki Family tugedör címmel. 2007-ben Gundel művészeti díjjal jutalmazták őket. 2009-ben megjelentettek két "kisebb" lemezt Ajjajjaj és Lármagyűjtögető címmel, amin néhány új dal, régi dalok új köntösben, valamint koncertfelvételek és egy stúdiómunkákat megörökítő dokumentumfilm is található. Ajjajjaj című daluk az év hazai dala lett. 2010 decemberében a Kicsi ország című lemezük a MAHASZ Top 40 album- és válogatáslemez-listájának az élén debütált.[4] 20 éves jubileumuk alkalmából a Papp László Budapest Sportarénában léptek fel 2011. november 12-én, majd november 14-én kiadták első koncertlemezüket, az Instant szeánsz-ot, ami ismét a MAHASZ Top 40 album- és válogatáslemez-listájának élén debütált. Mindkettő album aranylemez minősítést szerzett. Legutóbbi albumuk, a Kaktuszliget, 2013 decemberében jelent meg, és 2014 januárjában elérte a platinalemez-státuszt. 2016. 11. 26-án a Papp László Budapest Sportarénában léptek fel a 25. születésnapjuk alkalmából. 2018. 06.10-én a Margitszigeti Szabadtéri Színpadon léptek fel az Óbudai Danubia Zenekar kíséretében.
A zenekar igen népszerű minden korosztály körében. Az idősebb korosztályt főleg unplugged koncertjeikkel és színházi megjelenéseikkel hódították meg.
Egyik legnépszerűbb daluk a Most múlik pontosan című dal.
MAHASZ Top 40 album- és válogatáslemez
A Sip Of Story
Csak kazettán jelent meg
Kiadó: PolyGram / 3T
Kiadó: PolyGram / 3T
Kiadó: PolyGram / 3T
Kiadó: Universal / 3T
Kiadó: Universal / 3T
Kiadó: Universal / 3T
Megjelent: 2005. november 16.
Family tugedör (CD & DVD)
Megjelent: 2006. december 6.
Megjelent: 2009. március 27.
Lármagyűjtögető (CD & DVD)
Megjelent: 2009. december 10.
Megjelent: 2010. december 18.
Megjelent: 2011. november 14.
Megjelent: 2012. december 3.
Megjelent: 2013. december 2.
Megjelent: 2016. szeptember 23.
Megjelent: 2016. november 26.
The ballad of Jerry
Party in my bones
Hol volt, hol nem volt
Pedofíling (Maw'o' Time Remix)
Legyen vörös (élő verzió)
I've got a girl
Mert egyszer túl a játszóházon
Ganxsta Zolee és a Kartel –p
Hasta La Ganxsta (Ganxsta Tribute)
Az ördög magyar hangja című dalhoz is készült videó, melyet Koncz Teréz Irén rendezett, ez vizsgaklipként készült a Színház- és Filmművészeti Egyetemen.
Balanyi Szilárd – zongora, orgona, szintetizátor, vokál
Gerdesits Ferenc – dob
Kárpáti József – trombita
Kiss Tibor – gitár, ének, mandolin, zongora
Mikuli Ferenc – basszusgitár
Varga Livius – ütőhangszerek, rap, vokál
Kiss Endre – gitár
Molnár Tamás – szaxofon
Medve Ákos – dob
"Az év hazai felfedezettje"
"Az év hazai albuma"
"Az év hazai modern rock albuma"
"Az év hazai rock albuma"
"Az év hazai modern rock albuma"
"Az év hazai dala"
"Az év hazai alternatív albuma"
"Az év hazai alternatív albuma"
"Az év hazai alternatív albuma"
"Az év hazai alternatív vagy indie-rock albuma vagy hangfelvétele"
"Az év hazai rap vagy hiphop albuma vagy hangfelvétele"
"Hasta la Ganxsta (Ganxsta Tribute)"
"Az év hazai modern pop-rock albuma vagy hangfelvétele"
↑ „Platinalemez lett a Kaktuszliget”. (Hozzáférés: 2014. március 8.)
↑ „Köszönet az ökoszisztémának!” - Quimby. (Hozzáférés: 2009. szeptember 10.)
„Köszönet az ökoszisztémának!” – Quimby, Pesti Est, 2008-10-13.
Turnéra indul a Quimby[halott link]
A Wikimédia Commons tartalmaz Quimby (együttes) témájú médiaállományokat.
A Quimby hivatalos honlapja
Quimby zeneletöltés Archiválva 2009. július 19-i dátummal a Wayback Machine-ben
A Quimby a MusicBrainz oldalain
Vízkereszt a Vidám Színpadon
Hírek az együttesről a Music.hu-n
Autó a szerpentinen[halott link] remixeld magad!
Miklya Anna–Dömötör Endre: Quimby; interjúk Déri Zsolt; Bookline–Kultúrkombinát, Bp., 2013
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Quimby_(együttes)&oldid=25061055”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Szócikkek halott külső hivatkozásokkal 2019 májusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 1., 10:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.